गोरखपुर। गोरखपुर के जनसंगठनों, राजनीतिक दलों, बुद्धिजीवियों, सामाजिक कार्यकर्ताओं की एक बड़ी बैठक में अंकुर उद्योग लि के प्रबंधतंत्र द्वारा किराए पर बुलाए गए गुण्डों द्वारा की गई फायरिंग में 20 मजदूरों के घायल होने और इस मामले में प्रशासन द्वारा एकपक्षीय व दुर्भावनापूर्ण कार्यवाही किए जाने की कड़ी भत्र्सना की गई। बैठक में प्रशासन से मजदूरों व मजूदर नेताओं पर दर्ज मुकदमे वापस लेने, गोलीबारी के लिए जिम्मेदार अशोक जालन, कुख्यात गुंडे प्रदीप सिंह सहजनवा और उसके साथियों को अविलंब गिरफतार करने और मजदूरों की समस्याओं का हल निकालने के लिए वार्ता शुरू करने की मांग की गई। मांग पूरी न होने पर कलेक्टेट में विशाल धरना-प्रदर्शन करने का एलान किया गया।